b'\n_START_ARTICLE_\nUluru\n_START_PARAGRAPH_\nUluru, ogs\xc3\xa5 kjent som Ayers Rock eller bare The Rock, er en fjellformasjon som ligger i Nordterritoriet, i det sentrale Australia. Den ligger innenfor Ulu\xe1\xb9\x9fu-Kata Tju\xe1\xb9\xafa nasjonalpark. Den er verdens nest st\xc3\xb8rste monolitt etter Mount Augustus, som ogs\xc3\xa5 ligger i Australia. Uluru er ca \xc2\xa01 m lang og 1\xc2\xa0m bred med en omkrets p\xc3\xa5 9,4\xc2\xa0km. _NEWLINE_Uluru er ca. 600 mill. \xc3\xa5r gammel og er et s\xc3\xa6regent geologisk fenomen, dannet av konglomerat som skifter farge etter solens stilling. _NEWLINE_Fjellet regnes som et hellig sted for aboriginerne.\n_START_SECTION_\nNavn\n_START_PARAGRAPH_\nDe lokale aboriginene (pitjantjatjara) kaller fjellet for Uluru. Ordet har ingen bestemt mening i deres spr\xc3\xa5k._NEWLINE_19. juli 1873 navngav landm\xc3\xa5leren William Gosse fjellet Ayers Rock etter dav\xc3\xa6rende kolonisekret\xc3\xa6r for S\xc3\xb8r-Australia, Henry Ayers. Siden da har begge navnene v\xc3\xa6rt i bruk, selv om Ayers Rock navnet har v\xc3\xa6rt mest kjent inntil nylig._NEWLINE_I 1993 vedtok man \xc3\xa5 kalle fjellet for \xc2\xabAyers Rock/Uluru\xc2\xbb. I 2002 ble det offisielle navnet snudd til \xc2\xabUluru/Ayers Rock\xc2\xbb etter foresp\xc3\xb8rsel fra turistn\xc3\xa6ringen i Alice Springs.'